પરિવારજનો આઘાતમાંથી બહાર આવી શકતા નથી એમ જણાવીને વિનોદભાઈએ કહ્યું હતું કે કે ‘અમે ખૂબ સાદગીથી જીવન જીવીએ છીએ. પોલીસ-સ્ટેશનથી તો અમે હંમેશાં દૂર રહીએ છીએ. એવામાં અમારા દીકરાને આવી રીતે મૃત્યુ પામેલો જોઈને એમ થાય છે કે ભગવાને અમને કેમ ન લઈ લીધા. દેખાવે સુંદર દીકરાના અંતિમ સંસ્કાર કરતી વખતે એમ થતું હતું કે તે હમણાં ઊભો થઈ જશે. આ ઘટના અમારા માટે ખૂબ જ આઘાતજનક છે અને એમાંથી બહાર નીકળવું બહુ જ મુશ્કેલ છે. ગઈ કાલે થયેલા અંતિમ સંસ્કારમાં મુકુંદની પત્ની આવી નહોતી તેમ જ તે હાલમાં ક્યાં છે એ પણ અમને ખબર નથી.’